ང་ཚོ་ལ་མང་གཙོའི་གསོལ་རས་ཐོབ་པ་ནས།བཙན་བྱོལ་བོད་མིའི་མགོ་ཐོག་ལ་བློ་ཇུས་ངན་པའི་སྲིད་སྐྱོང་ཞིག་ཐོན་ཡོད།དེ་དུས་ནས།བཙན་བྱོལ་གྱི་བདེ་སྡུག་འཚོ་བ་འདི་གནམ་ས་བླ་འོག་བརྗེས་པ་ལྟ་བུའི་འཕོ་འགྱུར་བྱུང་འདུགདེ་ནི་འགྱུར་འགྲོས་ཆེས་གཉན་འཕྲང་ཆེ་བའི་གནས་སུ་བརྫངས་ཡོད་ལ།གོང་བླ་མ་ནས་མི་མང་བར་ཏུ་བསླུ་གཏོང་གཡོ་ཇུས་ཀྱི་འཁྲབ་སྟོན་ནག་པོ་བྱས་ཏེ་གདའ།དེ་ནི།ལོ་འདི་དག་རིང་གི་བཙན་བྱོལ་སྒྲིག་འཛུགས་ཀྱི་སྲིད་སྐྱོང་དང་བཀའ་ཤག་གིས་མི་མང་ཁྲོད་ལ་དུ་ནག་སྤུར་བའི་ར་བཟི་ནག་འཐོམ་གྱི་སྲིད་དོན་རྫུན་མ་དེ་དག་རེད།ཁོ་ཚོས་གླེང་གིན་པ་ནི་བདེན་ལུགས་རྨེག་མེད་དུ་བཟོས་ཏེ་ཆོལ་ཞེན་འཐེན་ཁྱེར་དང་།མཐུན་སྒྲིལ་རྩ་གཏོར།ཁྲིམས་མེད་ངན་ལངས།དོལ་ཚོགས་ལག་འབྲེལ།སྤྱི་རྒྱུ་སྒེར་བདགདད་པ་ལོག་སྤྱོད།ཧམ་བཤད་རྫུན་སྒྲིགཁོག་ནད་ཚ་འདེད།ཁེ་གྲགས་ཁེ་ཕན་སོགས་ཀྱི་དོན་དུ་བགྲང་བྱ་འགའ་འདས་ནའང་།ད་ལྟའང་ད་དུང་།སྒེར་གཅོད་སྲིད་འཛིན་གྱི་བློ་ཁ་ལ་འགྱུར་བ་སྤུ་ཙམ་ཡང་མེད་པར་མུ་མཐུད་དུ་བཙན་བྱོལ་སྤྱི་ཚོགས་འདི་དཀྲུག་རྐྱེན་ངན་དགུར་བསླངས་ཏེ་འདུག